Հարազատների ունեցած տեղեկություններով, ապրիլի 2-ի լուսաբացին՝ ժամը 6-ի սահմաններում, Ալեքսանը եւ եւս 4 սպա «Ուազ» մեքենայով մեկնել են դիրքեր՝ ընկերներին օգնելու: Բարեկամներից մեկի պատմելով՝ նրան տեղյակ չի պահվել, որ դիրքը գրավված է թշնամու կողմից: Ալեքսանը շտապել է այնտեղ՝ մտածելով, թե դիվերսիոն հարձակում է ընդամենը: Նույն երիտասարդի տեղեկություններով, հասնելով դիրք, մեքենան ընկել է շրջապատման մեջ: Զինակից ընկերների զոհվելուց հետո, ուսից վիրավոր Ալեքսանը շարունակել է կռվել՝ մինչեւ մահացու վիրավորում ստանալը: